**МОДЕЛ УГОВОРА О ЈАВНОЈ НАБАВЦИ АНГАЖОВАЊА СПАСИЛАЦА, ЈН 03/21**

Дана \*\*\*.\*\*\*. 2021. године у Аранђеловцу, закључен је уговор између:

1. Установе СРЦ „Шумадија“, са седиштем у Аранђеловцу, Кнеза Михаила 33/ц, ПИБ: 100994344, матични број: 17814265, коју заступа в.д. директора Никола Златковић, у даљем тексту Наручилац,
2. \_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извршиоца, који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем

Констатација: Уговор се закључује на основу Одлуке о додели уговора бр.\*\*\*\*\* од \*\*.\*\*.2021. године, а по спроведеном поступку јавне набавке у отвореном поступку у складу са Законом о јавним набавкама („Службени гласник РС“ број 91/2019).

**Члан 1.**

1.1. Предмет уговора је ангажовање спасилаца, у свему према понуди Извршиоца која је достављена путем Портала јавних набавки, која је изабрана као најповољнија од стране Наручиоца, а која чини саставни део овог уговора.

**Члан 2.**

2.1. Укупна вредност овог Уговора је 666.666,67 динара без ПДВ-а, односно 800.000,00 динара са ПДВ-ом *(уколико је понуђач паушални порески обавзник вредност уговора је 666.666,67 динара).*

2.2. Цена радног часа од 60 минунта по спасиоцу је одређена у понуди Извршиоца која је достављена путем Портала јавних набавки и не може се мењати током целог периода трајања уговора.

2.3. Уговорне стране су сагласне да ће сва одступања од уговора дефинисати Анексом уговора.

2.4. Укупна цена предметне услуге биће одређена према коначним количинама, с тим да не може бити већа од уговорене вредности набавке из става 1. овог члана.

**Члан 3.**

3.1. Наручилац се обавезује да цену услуге из овог уговора утврђену према јединичним ценама из понуде Извршиоца бр.\*\*\*\* заведене код Наручиоца, плаћа сукцесивно у року од 45 (четрдесет пет) дана од дана пријема исправног рачуна.

**Члан 4.**

4.1. Извршилац се обавезује да услугу пружа у складу са правилима струке, обичаја и начелом доброг привредника.

4.2. Извршилац је потпуно одговоран за штету коју Наручиоцу нанесу извршиоци посла, у току ангажовања код Наручиоца, без обзира да ли је штета последица намере, грубе непажње или нехата.

4.3. Извршилац је потпуно одговоран за безбедност посетилаца базена Наручиоца у Гарашима у смислу одговорног и стручног спровођења превентивних, проактивних и реактивних мера очувања безбедности купача у смислу спречавања и отклањања евентуалних нежељених догађаја на води, превенције нежељених догађаја и спречавања кршења правила садржаних у Правилнику о начину коришћења комплекса „Базен Гараши“ (Правила понашања).

4.4. Извршилац носи потпуну одговорност за све евентуалне услуге стручног спашавања из воде и стручног указивања прве помоћи у случају дешавања незгода на води и у води.

4.5. У случају настанка штете или сумње да је штета настала, уговорне стране су обавезне да образују заједничку комисију састављену од подједнаког броја представника уговорних страна, са циљем да заједнички утврди основ настанка штете, лице које је нанело штету, износ штете и сл. Извршилац је обавезан да износ штете утврђен од стране заједничке комисије измири у року од 8 дана од дана сачињавања записника.

**Члан 5.**

5.1. Наручилац услуге има право да врши контролу и надзор над пружањем услуга и да периодично врши процену квалитета извршених услуга. Такође има право да писменим путем затражи од Извршиоца услуге да замени запосленог – ангажованог који у име Извршиоца своје послове не обавља у складу са уговореним обавезама.

**Члан 6.**

5.1. Уколико Извршилац касни са извршењем услуге из овог уговора, обавезан је да за сваки дан закашњења плати Наручиоцу износ од 0,2% укупне уговорене ведности, из члана 2. став 1. овог уговора, с тим да укупан износ уговорене казне не може прећи 5% уговорене вредности из члана 2. став 1. Уговора.

5.2. Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене из члана 2. став 1. овог уговора.

5.3. Право Наручиоца на наплату уговорне казне не утиче на право Наручиоца да захтева накнаду штете.

**Члан 7.**

7.1. Извршилац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. Извршилац у потпуности одговара Наручиоцу за извршење уговорених обавеза, те и за извршене услугр од стране подизвођача, као да их је сам извео.

7.2. Извршилац не може ангажовати као подизвођача лице које није навео у понуди.

7.3. Извршилац може ангажовати као подизвођача лице које није навео у понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност Наручиоца.

**Члан 8.**

8.1. Извршилац се обавезује да при потписивању овог споразума преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Нручиоца, која треба да буде са клаузулом „ без протеста” , роком доспећа „по виђењу” и роком важења 10 (десет) дана дужим од дана на који је уговор закључен.

**Члан 9.**

9.1. Уколико уговор не буде реализован до пуног износа из члана 2. става 1. овог Уговора Извршилац нема право да тражи његову реализацију до пуног износа из члана 2. става 1. овог Уговора.

**Члан 10.**

10.1. Уговорне стране су сагласне да се потраживање из овог Уговора као и његова реализације не може пренети на треће лице без писмене сагласности Наручиоца.

**Члан 11.**

11.1. Уговор се може раскинути у случају више силе једностраном изјавом воље уговорних страна, ако се случај више силе, на који се једна од страна позива, уредно пријави другој страни и на одговарајући начин јавним исправама докаже у року од осам дана од дана када се случај одиграо, све то ако стање или последице изазване вишом силом буду трајале више од 3 (три) месеца од дана настанка.

11.2. Као случај више силе сматрају се догађаји који су се јавили после закључења уговора и који неизоставно испуњавају два услова:

а) да спречавају извршење уговора;

б) да спречена страна није могла својом вољом да утиче на тај догађај, односно да појаву овог догађаја није изазвала нити га је могла разумно предвидети.

**Члан 12.**

12.1. Свака уговорна страна може отказати Уговор са отказним роком од 10 (десет) дана од дана достављања писменог обавештења о отказу.

12.2. Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

12.3. Наручилац може да раскине уговор и без отказног рока ако га је очигледно да Извршилац неће моћи да испуни уговор ни у накнадном року.

**Члан 13.**

13.1. Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

13.2. Уговор се закључује на временски ограничен рок од дана његовог закључења па до 20.09.2020. године.

**Члан 14.**

14.1. На питања која нису регулисана овим Уговором, а која су од важности за извршење истог, примењиваће се одредбе Закона о облигационим односима.

**Члан 15.**

15.1. Свако одступање од уговора уговорне стране ће дефинисати анексом уговора.

**Члан 16.**

16.1. Све евентуалне спорове уговорне стране ће решавати споразумно, уколико до споразума не дође надлежан је Привредног суда у Крагујевцу.

**Члан 17.**

17.1. Овај уговор је сачињен у шест једнаких примерака, четири примерка за Наручиоца и два примерка за Извршиоца.

**ИЗВРШИЛАЦ НАРУЧИЛА**

\_\_\_\_\_\_\_\_\_\_\_\_\_\_\_\_\_\_\_\_\_ \*\*\*\*\*\*\*\*\*\*\*\*\*\*\*\*\*\*\*\*\*\*\*\*

Никола Златковић

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модел уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***